|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна Покраїна Войводина**Покраїнски секретарият за образованє, предписаня,****управу и национални меншини – национални заєднїци**Булевар Михайла Пупина 16, 21000 Нови СадТел.: +381 21 487 46 14, 487 48 67, 487 43 36ounz@vojvodinа.gov.rs |
|  | ЧИСЛО: 128/454-303/2018-04 | ДАТУМ: 27.6.2018. року  |

На основи члена 3. Правилнїка o додзельованю буджетних средствох за финансованє и софинансованє модернизациї инфраструктури установох основного и штреднього образованя и воспитаня и школярского стандарду на териториї АП Войводини („Службени новини АПВ”, число 4/17) и члена 3. Правилнїка o додзельованю буджетних средствох за финансованє и софинансованє модернизациї инфраструктури предшколских установох на териториї АП Войводини („Службени новини АПВ”, число 14/17), а у вязи зоз Покраїнску скупштинску одлуку о буджету Автономней Покраїни Войводини за 2018. рок („Службени новини АПВ”, число 57/2017, 17/2018 и 29/2018), Покраїнски секретарият за образованє, предписаня, управу и национални меншини ‒ национални заєднїци (у дальшим тексту: Секретарият), розписує

**КОНКУРС**

**ЗА СОФИНАНСОВАНЄ РЕКОНСТРУКЦИЇ, АДАПТАЦИЇ, САНАЦИЇ И ИНВЕСТИЦИЙНЕ ОТРИМОВАНЄ ОБЄКТОХ УСТАНОВОХ ОСНОВНОГО, ШТРЕДНЬОГО ОБРАЗОВАНЯ И ВОСПИТАНЯ, ШКОЛЯРСКОГО СТАНДАРДУ И ПРЕДШКОЛСКИХ УСТАНОВОХ НА ТЕРИТОРИЇ AВТОНОМНЕЙ ПОКРАЇНИ ВОЙВОДИНИ ЗА 2018. РОК**

Конкурс ше розписує на суму средствох яки обезпечени зоз Покраїнску скупштинску одлуку о буджету Автономней Покраїни Войводини за 2018. рок („Службени новини АПВ”, число 57/2017, 17/2018 и 29/2018) и то: за **софинансованє** реконструкциї, адаптациї, санациї и инвестицийне отримованє обєктох установох основного, штреднього образованя и воспитаня, школярского стандардуи предшколских установох на териториї Автономней Покраїни Войводини у вкупней суми **100.000.000,00 динари** (на уровню основного образованя и воспитаня **70.000.000,00 динари**, на уровню штреднього образованя и воспитаня **17.000.000,00** **динари,** за установи школярского стандарду **5.000.000,00 динари** и за предшколски установи **8.000.000,00** **динари**).

Средства наменєни за виводзенє роботох реконструкциї, адаптациї, санациї и за инвестицийне отримованє обєктох установох основного, штреднього образованя и воспитаня, школярского стандардуи предшколских установох на териториї Автономней Покраїни Войводини, а за хтори ришенє o одоброваню виводзеня роботох видава орґан цо компетентни за видаванє будовательней дозволи по члену 145. пасус 1. Закона о планованю и вибудови („Службени глашнїк РС“, число 72/2009, 81/2009 – випр., 64/2010 – одлука УС, 24/2011, 121/2012, 42/2013 – одлука УС, 50/2013 – одлука УС, 98/2013 – одлука УС, 132/2014 и 145/2014).

**Секретарият додзелює средства за софинансованє, з тим же учасц установи у софинансованю роботох обовазна зоз минимално 30% вредносци роботох.**

Средства ше нє додзелює за софинансованє виводзеня роботох вибудови, добудови и чечуцого отримованя обєктох.

Средства ше нє додзелює за роботи чийо финансованє у полней суми обезпечене з других жридлох.

Финансийни обовязки ше будзе реализовац у складзе з ликвиднима можлївосцами буджету Автономней Покраїни Войводини за 2018. рок.

**УСЛОВИЯ КОНКУРСА**

*1. Подношителє прияви*

Подношителє прияви то:

* школи за основне образованє и воспитанє, школи за штреднє образованє и воспитанє и установи школярского стандарду на териториї Автономней Покраїни Войводини чий снователь Република Сербия, АП Войводина и єдинка локалней самоуправи,
* єдинки локалней самоуправи (лєм за потреби предшколских установох) на териториї АП Войводини.

*2. Критериюми розподзельованя средствох*

Критериюми розподзельованя средствох по Правилнїку o додзельованю буджетних средствох за финансованє и софинансованє модернизациї инфраструктури установох основного и штреднього образованя и воспитаня и школярского стандарду на териториї АП Войводини, як и по Правилнїку o додзельованю буджетних средствох за финансованє и софинансованє модернизациї инфраструктури предшколских установох на териториї АП Войводини тоти:

1. значносц реализациї проєкта кед слово о безпечносци школярох, наставнїкох, односно дзецох, воспитачох и занятих хтори хасную обєкти,
2. значносц реализациї проєкта за обезпеченє квалитетних условийох за пребуванє и отримованє воспитно-образовней роботи,
3. финансийна оправданосц проєкта,
4. отримуюцосц проєкта,
5. локална, односно реґионална значносц проєкта,
6. активносци хтори подняти з цильом реализациї проєкта,
7. обезпечени жридла средствох за реализацию проєкта (над предписану обовязну учасцу 30%).

**ОБЩИ НАПРЯМКИ КОНКУРСА**

Кед технїчно можлїве, проєкт реализовац у вецей нєзависних фазох виводзеня роботи. Подношитель прияви ма поднєсц прияву з ясно наведзенима фазама за виводзенє роботох и назначенима финансийнима средствами за шицки фази.

Приложена предмера и предрахунок роботох ма облапяц прецизно утвердзене количество роботох и тарґовищни цени, бо ше средства подношительови прияви буду преношиц у складзе зоз запровадзеним поступком явней набавки (а найвецей по одобрену суму). Звишки роботох и нєпредвидзени роботи Секретарият нє годзен финансовац.

Подношитель прияви хтори за одредзени проєкт конкуровал и на других местох, ма право поднєсц прияву и на предметни конкурс кед у моменту подношеня прияви нє мал, анї нє могол мац спознаня о тим же чи му одобрени средства по другим конкурсу за предметни проєкт.

Средства хтори обезпечени на мено на учасци установи можу буц власни, з донацийох и з буджету шицких уровньох власци и тоти средства можу буц пенєжни и нєпенєжни. Нєпенєжни средства то нєубудовани будовательни материял.

По додзельованю средствох по Конкурсу, Хаснователь длужен:

* подписац контракт о додзельованю буджетних средствох зоз Секретариятом, з яким ше реґулує медзисобни права и обовязки контрактових бокох,
* пред обявйованьом явней набавки на Порталу Управи за явни набавки, доручиц Секретарияту **фотокопию предлогу одлуки о порушованю поступку явней набавки з преценєну вредносцу роботох и точно наведзенима податками о жридлох финансованя роботох** (кед Секретарият согласни зоз предлогом одлуки о порушованю поступку явней набавки, хасновательови вида Согласносц за порушованє поступку явней набавки),
* запровадзиц поступок явней набавки (за вибор понукача одвичательни Хаснователь и його одвичательна особа),
* доручиц фотокопию банкарскей ґаранциї вибраного виводзача роботох за добре окончованє роботи,
* доручиц фотокопию банкарскей ґаранциї вибраного виводзача роботох за врацанє авансного плаценя, кед Хаснователь справел контракт о авансним плаценю зоз вибраним понукачом,
* анґажовац нєзависну особу як фахови надпатрунок над виводзеньом предметних роботох,
* доручиц ришенє о одобреню виводзеня предметних роботох хторе видал орґан општинскей/городскей управи цо компетентни за видаванє будовательней дозволи.

Кед по запровадзеним поступку явней набавки, Хаснователь и вибрани виводзач роботох заключа контракт на суму хтора нїзша як преценєна вредносц роботох з яку Хаснователь апликовал на конкурс, контракт на основи хторого ше Хасновательови додзелює средства од Секретарияту ше анексує. З анексованьом ше додзелєну суму средствох од Секретарияту зменша, у складзе з реално контрактовану суму роботох за яку заключени контракт медзи Хасновательом и вибраним виводзачом роботох, при чим ше суму зоз хтору участвує софинансиєр нє зменша.

**СПОСОБ ПОДНОШЕНЯ ПРИЯВИ**

Прияви ше подноши на єдинственим конкурсним формуларе Секретарияту. Комплетну конкурсну документацию мож превжац од **27.6.2018. року** на веб-адреси Секретарияту [**www.puma.vojvodina.gov.rs**](http://www.puma.vojvodina.gov.rs)**.**

Прияви ше доручує по пошти на адресу: Покраїнски секретарият за образованє, предписаня, управу и национални меншини – национални заєднїци, з назначеньом: „За конкурс – за софинансованє реконструкциї, адаптациї, санациї и инвестицийне отримованє обєктох установох основного, штреднього образованя и воспитаня, школярского стандарду и предшколских установох на териториї Автономней Покраїни Войводини за 2018. рок”, Булевар Михайла Пупина 16, 21000 Нови Сад, або ше их подноши особнє, з придаваньом на писарнїци покраїнских орґанох управи у Новим Садзе (прижемє будинку Покраїнскей влади).

**Ґу прияви на конкурс ше приклада:**

1. **копию технїчней документациї на основи хторей орґан цо компетентни за видаванє будовательней дозволи видал ришенє о одобреню виводзеня роботох (у случаю же установа, чий снователь АП Войводина, нє обезпечела ришенє о одобреню за виводзенє роботох, тота установа подноши копию технїчней документациї на основи хторей, по обезпечованю согласносци за виводзенє роботох од Покраїнскей влади, компетентни орґан вида ришенє о одобреню виводзеня роботох),**
2. **копию ришеня о одобреню за виводзенє роботох хторе видава орґан цо компетентни за видаванє будовательней дозволи (установи чий снователь АП Войводина, хтори нє обезпечели ришенє о одобреню за виводзенє роботох, подноша акт компетентного орґана з яким ше потвердзує же приложена технїчна документация комплетна и одвитуюца, на основи хторей ше по доставаню согласносци Покраїнскей влади за виводзенє роботох видава ришенє о одобреню за виводзенє роботох),**
3. **предмеру и предрахунок роботох хтори подписал и оверел одвичательни проєктант (документ хтори нє старши як шейсц мешаци з нумерованима боками, обовязно ма облапяц датум виробку),**
4. **у случаю пенєжного софинансованя доручиц доказ о обезпечених средствох за софинансованє роботох (контракт, ришенє, вивод з буджету єдинки локалней самоуправи и подобне) вєдно зоз шорово подписану и з печацом оверену Вияву о учасци у софинансованю предметних роботох, у минималней суми 30% вредносци роботох (Вияву доручиц у шлєбодней форми),**
5. **у случаю нєпенєжного софинансованя (нєубудовани будовательни материял), доказ о виглєдованю тарґовишней цени будовательного материялу на териториї АПВ, согласно Закону о явних набавкох, вєдно зоз шорово подписану и з печацом оверену Вияву Хаснователя о софинаснованю предметних роботох з нєубудованим будовательним материялом (Вияву доручиц у шлєбодней форми з наводзеньом файти, количества и вредносцу будовательного материялу хтори будзе хасновац),**
6. **фотокопию потвердзеня о порцийним идентификацийним чишлє установи образованя, односно за предшколски установи ‒ єдинки локалней самоуправи (снователя установи).**

**Термин за подношенє приявох на Конкурс то 18.7.2018. року.**

Секретарият затримує право од подношителя прияви, по потреби, питац додатну документацию и информациї, односно за додзельованє средствох одредзиц виполньованє потребних условийох.

Комисия нє будзе розпатрац:

* нєподполни прияви,
* нєблагочасни прияви (прияви хтори послати после термину яки означени як остатнї дзень конкурса),
* нєдошлєбодзени прияви (прияви хтори поднєсли нєовласцени особи и субєкти хтори нє предвидзени з конкурсом),
* прияви хтори ше нє одноша на з конкурсом предвидзени наменки,
* прияви хасновательох хтори у предходним периодзе зоз финансийнима и наративнима звитами нє оправдали средства хтори додзелєни зоз покраїнского буджету.

Резултати Конкурса буду обявени на интернет-презентациї Секретарияту.

**Додатни информациї у вязи зоз реализацию Конкурса заинтересовани особи можу достац у Секретарияту на числа телефонох: 021/487 4262 и 021/ 487 4614.**

Покраїнски секретар,

Михаль Нїлаш